GiliGold/VAD_KnessetCorpus huggingface dataset:
רפאל כחלון: וזה לא לגלוג, זו פשוט תחושה, זו המציאות,שהרבה דברים אטומים, הרבה דברים מתנהלים לא נכון, מסתתרים מאחורי כל מיני דברים, שבוא נאמר שאפשר לפעמים לקחת פינה ולהתייחס אליה - - הדוגמה האישית שלי, שהזכיר חבר הכנסת אקוניס, היא שפניתי לעיריה, וכשהם לא אישרו לי ביקשתי חניה יותר רחוקה, שליד הסופרמרקט, חניה שלא יהיה לה המספר שלי אלא חניה כללית, זאת אומרת – הייתי מוכן גם להתפשר.
רפאל כחלון: והיום אני נאלץ לחנות רחוק, בגשם, בכסא גלגלים, הרבה פעמים להגיע רטוב הביתה, בגלל משהו שאפשר לעשות אותו אחרת.
רפאל כחלון: אז התגובות שאתה מקבל הן לדעתי הרבה הרבה ממה שצריך להיות.
רפאל כחלון: אולי כדאי שתדע את זה.
כפיר כהן: אני יודע ובגלל זה גם הגבתי כך.
אבנר עורקבי: אבל למה הנציגים של עירית תל אביב לא פה?
אופיר אקוניס: אנחנו ביקשנו מכם פורום של הידברות - - זה היה?
קריאה: היתה.
אופיר אקוניס: אבל אני רואה שהיתה פגישה שלא היה בה כלום.
קריאה: ייתכן שלא היתה לזה המשכיות - -
אופיר אקוניס: אז תמשיכו.
אופיר אקוניס: אני מבין שזה תהליך, אבל צריך להגביר אותו.
אורן כהן: אני רוצה להבהיר את דבריי שנאמרו בקריאת ביניים – אינני חושב שיש איזושהי תכנית על של הרשויות כדי להתעמר בנו אבל הרבה פעמים יש פשוט חוסר הבנה שיוצר לפעמים דברים שהם מגוחכים, לפחות בעינינו, וחלק מהבעיה שהחקיקה הזו באה לתקן – היא באה להגביל את העיריות, אז הפתיחה הזו שפתאום, לכאורה, כפי שאמרתם – פתחתם למעלה, אבל היא פותחת גם למטה, לצמצום כמעט לחלוטין, ולאור העובדה שיש כמעט בכל מקום מקום ציבורי, אז זה בעצם מעקר את כל הנושא הזה מתוכן, וזו היתה הכוונה.
אורן כהן: האפשרות היא מסוכנת, פה.
משה בר: אני רוצה להעלות משהו – על הרשות של עירית בת ים.
משה בר: אני מייצג את הנכים בבת ים ויום אחד, ביום שישי באו מהרשות  כגנבים, לא ברכב של הרשות ופירקו את כל התמרורים של הנכים על כסאות גלגלים.
משה בר: הוצפתי בטלפונים בשבת.
משה בר: כולם היו צריכים לרוץ לפיקוח, ביקשומהם סליחה, והחזירו את השלטים ביד לנכים שיחזירו אותם.
משה בר: האם זו צורה של רשות?
נועה בן אריה: מאיפה אתה יודע שהרשות היא זו שפירקה את השלטים?
כפיר כהן: יכול להיות שאין לכם שליטה על הרשויות, שכל אחד עושה - -
אופיר אקוניס: מתפתח פה דיון קצת יותר רחב  והוא גם שייך לסמכותה של ועדת הפנים.
אופיר אקוניס: לא הייתי רוצה להתערב בעניין הזה, מבחינת הסמכות.
אופיר אקוניס: אני רוצה לסיים את הצעת החוק הזו.
אופיר אקוניס: כרגע אנחנו צריכים לטפל בה, ואני גם לא יכול להרחיב את מסגרת הדיון, למרות שהוא ראוי, חשוב ויש לו משמעויות ציבוריות.
אופיר אקוניס: אני מציע לחבר הכנסת מטלון ליזום דיון בוועדת הפנים בעניין הזה, לא איכפת לי להצטרף אליך, יחד עם הרשויות המקומיות, ואליו יוזמנו אותן רשויות שעולות פה טענות לגביהן -  -
משה כחלון: אני סיפרתי שנכנסתי למנהלת הוועדה, מאין חזרתי לפנות בוקר, ועל הדרך בה התנהלתי בעיר זרה.
משה כחלון: לצערי, אני צריך עוד להחמיא לגרמנים אבל פשוט הסתובבתי וזה בהחלט מחייב ושווה דיון – רק במדינת ישראל זה מחייב חוקים, תקנות, אכיפה ואי אכיפה.
משה כחלון: יש מדינות שבהן כבוד האדם הוא מעל לכל אכיפה והנורמות והערכים והמוסר.
משה כחלון: לצערי, אצל האויב הכי גדול שהיה לעם ישראל בעבר, הם הראשונים שמובילים בעניין הזה.
משה כחלון: זה לא הדיון כרגע, אבל אם נכה בכסא גלגלים נקלע לגרמניה או לעיר ברלין ולא מסתייע כהוא זה בעזרה הקטנה ביותר – לא במדרכה, לא במבני ציבור, לא ברכבות ולא באוטובוסים – בוא נבחן את עצמנו איפה אנחנו נמצאים עם העניין הזה וזה שווה דיון עמוק, אך לא אגזול מזמנה של הוועדה.
אופיר אקוניס: היועץ המשפטי של הוועדה יסכם.
ניר ימין: יש עוד כמה דברים שעלו לדיון.
ניר ימין: פסקה (2) לסעיף קטן (ב) – עדיין נשארה שאלה פתוחה, האם הביטוי יהיה "בהתאם לשעות הפעילות שבהן עובד המקום הציבורי..."
ניר ימין: או – "בהתחשב".
ניר ימין: אני רוצה לחדד ולומר שה "בהתחשב" לא יכול לצמצם עד לאפס את האפשרות להקצות מקומות חניה.
ניר ימין: הכוונה היא שזה יהיה בהתחשב בשעות הפעילות – חצי שעה לכאן או לכאן, אני חושב שזה יהיה סביר.
אופיר אקוניס: "בהתחשב" במקום "בהתאם".
ניר ימין: העניין השני שעלה בישיבה הקודמת היא האם יהיה כתוב "בסמוך למקום העבודה" או – "בצמוד".
ניר ימין: הוועדה, בצדק, אני חושב, החליטה שזה יהיה "בסמוך" ויהיה קוהרנטי עם החקיקה הקיימת, אבל זה משהו שביקשו מאתנו לכתוב בדברי ההסבר.
ניר ימין: התבקשנו להעלות את זה גם כעת.
ניר ימין: שאלה שיכול להיות שהרשויות המקומיות יוכלו לתת עליה תשובה היא לעניין רכב השיוך, לחריג של פסקה (1)- איך אפשר לדעת אם אדם עוזב את מקום עבודתו, עובד במקום עבודה חדש, או ששעות העבודה שלו משתנות - יחתימו אותו שהוא יצהיר שהוא יתעדכן כשניתן לו מקום חניה אישי כזה?
ניר ימין: הוא צריך לעדכן את הרשות על כל שינוי במקום העבודה או בשעות העבודה שלו.
נועה בן אריה: אני מניחה שזו הפרוצדורה.
ניר ימין: אז אין צורך לכתוב בחוק איזשהו - -
יפעת רווה: בתג אזורי זה הסידור.
משה כחלון: מאה אחוז, אני חושב, באמת, שצריך להגדיר את הדברים וחובת הדיווח חייבת לחול על הנכה.
אופיר אקוניס: הנחיות  - - בסדר גמור.
אופיר אקוניס: היתה הסכמה רבתי בעניין הזה.
משה כחלון: שהרי בוודאי במקום הבא שלו הוא לא יוכל לקבל.
ניר ימין: עוד שני עניינים.
ניר ימין: ראשית, פנו אלי נציגי השלטון המקומי ואמרו שהסיפה של פסקה (2) מאיינת את הרישה שלה.
ניר ימין: כלומר, אומרים שמלכתחילה, אין הקצאות של מקומות חניה לנכים שלא בסמוך למקום ציבורי ולכן הסיפה אומרת שאסור להם להגביל בשעות החניה במקום הציבורי אלא אם קיימים מקומות חניה אחרים שאינם מוגבלים בשעות והם אומרים שהדבר הזה במציאות לא קיים.
ניר ימין: לא מקצים לעולם מקומות חניה שהם לא ליד המקום הציבורי.
נועה בן אריה: זה מה שהסברתי קודם: אין לנו היום נורמה שמחייבת אותנו להקצות שטחי חניה ברחוב ציבורי, לנכים.
קריאות: בקרוב יהיה לך.
נועה בן אריה: אבל אתה לא רותם את העגלה לפני הסוסים.
נועה בן אריה: אז יהיה אפשר לעשות תיקון לחוק שאפשר יהיה לחיות אתו.
נועה בן אריה: היום, כשאנחנו מסתכלים על החריג, כשאנחנו קוראים את החריג, כל עוד אין נורמה כזו שמחייבת , אז אנחנו עושים משהו שמאיין, למעשה, את אותה החרגה.
נועה בן אריה: אז או שלא כותבים את אותה החרגה, בגלל, כי למעשה - -
אופיר אקוניס: אז הצעתכם היא – למחוק.
נועה בן אריה: הצעתנו היא למחוק את הסיפה, את ההחרגה.
נועה בן אריה: וכאשר יהיה תיקון חקיקה שקובע נורמה של הקצאת שטחי חניה, אז מאיליו ברור שאפשר יהיה להחזיר את אותה סיפה ואפשר יהיה גם להפעיל אותה.
ניר ימין: אני אסביר שוב את המשמעות, וזה להכרעתכם- אני חושב שאם, באמת, במציאות אין הקצאה של מקומות חניה לא מוגבלים ליד מקום ציבורי, אז אין טעם לחוקק משהו שהוא יהיה אות מתה, אבל אני אסביר רק שוב את המשמעות.
ניר ימין: המשמעות היא, מה שאומר השלטון המקומי, שהיום אין הקצאה של מקומות חניה לא מוגבלים ליד מקום ציבורי.
ניר ימין: כל מקומות החניה לנכים שמוקצים זה בסמוך למקום ציבורי ובהתאם לשעות הפעילות.
ניר ימין: לכן, כאשר אנחנו אומרים בסיפה "..
ניר ימין: ובסמוך לו מוצאים גם מקומות חניה לנכים שבהם החניה שניתן לו תג נכה אינה מוגבלת לשעות מסוימות..."
ניר ימין: - אין משמעות לביטוי הזה, בעצם, כי אין מקומות כאלה.
נועה בן אריה: אני לא אומרת שאין  - - יש מקומות שבהם הוקצו מקומות לנכים, בסמוך למקומות ציבור, והם לא הוגבלו בשעות.
נועה בן אריה: אין בכלל שאלה.
נועה בן אריה: הם לא יהפכו עכשיו מוגבלים בשעות.
נועה בן אריה: אני אומרת: במקום שבהם הוקצו מקומות חניה לנכים והם הוגבלו בשעות הפעילות של המוסד הציבורי שבסמוך לו הם הוצבו – לגביהם, אותה סיפה של החריג - -
ניר ימין: לידם – אין כאלה ש - -
נועה בן אריה: לידם אין כאלה שמוקצים מקומות חניה לנכים.
נועה בן אריה: ברור לחלוטין שאם היו כאלה, אז אין לנו בעיה עם הסיפה.
נועה בן אריה: אבל לידם – אין, ואז הסיפה, למעשה, מאיינת את החריג.
נועה בן אריה: ברור לחלוטין שבאותם מקומות ציבור שבהם הוקצו מקומות לנכים והם לא הוגבלו בשעות, הם לא יוגבלו בשעות כתוצאה מהחקיקה, בוודאי שלא.
נועה בן אריה: זו לא הכוונה וזו לא בקשתנו.
משה כחלון: אני מקבל.
אופיר אקוניס: בואו נצביע עד כאן ונעבור לסעיף התחולה.
ניר ימין: בהצעת החוק שפורסמה לקריאה הראשונה לא היה סעיף תחילה והוראות מעבר.
ניר ימין: השאלה היא מה קורה עם מקומות חניה שכבר מוגבלים - -     נועה בן אריה:     	ושצריך להסיר בהם את אותה הגבלה.
משה כחלון: אנחנו נסיר את ההגבלה.
נועה בן אריה: אז אני מניחה שזו היערכות של בין שלושה חודשים ל - -
משה כחלון: שלושה חודשים.
משה כחלון: מבקשים זמן?
משה כחלון: שלושה חודשים, מקובל על יושב ראש הוועדה.
ניר ימין: תוך שלושה חודשים יסירו את ההגבלה ולגבי הקצאה של מקומות חניה חדשים התחולה יכולה להיות מיידית.
אופיר אקוניס: אני מציע שכל מי שנמצא בחדר הזה – אם אפשר יהיה להביא את שני החוקים, גם של חבר הכנסת אורלב וגם של חבר הכנסת מטלון, שהלשכה המשפטית תדאג שיבואו יחד, וכל מי שנמצא פה גם יבוא למליאה.
משה כחלון: קודם כל, אני מבקש להודות לך ואני מבקש להודות לצוות הוועדה, מעומק הלב, באמת, על שיתוף הפעולה.
משה כחלון: עשיתם פה מהלך מאד ראוי לטובת ציבור הנכים.
משה כחלון: אני יודע שגם נגישות וגם ארגוני הנכים ידעו להעריך את עבודתך, אדוני, ואת עבודת צוות הוועדה.
משה כחלון: אני לוקח על עצמי – היום אני כבר לא יושב ראש, זה בעבר שלי, אבל אתה אמרת שיושב ראש זה לצמיתות, לתמיד, אז אני מבקש לקחת לעצמי את הזכות ולהודות לכם באמת על קידום הצעת החוק והעבודה הנפלאה שעשיתם .
משה כחלון: אני אתן לזה, כמובן, גם ביטוי במליאת הכנסת בשמכם.
משה כחלון: גם שם אטול את הזכות.
משה כחלון: תודה לכם על שיתוף הפעולה.
אופיר אקוניס: אני חושב שהיום הזה היה יותר מפרודוקטיבי, עבדנו פה על דברים שהם באמת חשובים בנושא של חניות הנכים, זו באמת שליחותם של נבחרי הציבור.
אופיר אקוניס:             שלום לכולם, אני פותח את הדיון.
אופיר אקוניס: על סדר היום - תקנות התעבורה (הארכת תקופת הרישיונות לקו שירות ולנסיעת שירות), התש"ע-2010.
אופיר אקוניס: אני מבין ששר התחבורה מבקש להאריך בשנה אחת.
אופיר אקוניס: זה הסדר זמני שמוארך כל פרק זמן?
חוה ראובני:             כן.
חוה ראובני: זו הארכה ראשונה שאנחנו מבקשים.
חוה ראובני: אנחנו מקווים שגם האחרונה.
חוה ראובני: חוק הרפורמה במוניות שירות שנחקק ב-2005 קבע הסדר שיהיה בתוקף עד 2010 עם אפשרות להארכה בשלוש פעימות של שנה בכל פעם, במטרה שזה הסדר זמני לקראת יצירת תפיסת תחבורה ציבורית כוללת, אינטגרטיבית, של כל מפעילי התחבורה הציבורית.
חוה ראובני: מזה כשנה מתקיימים משותפים לממשלה ולענף המוניות על עתיד הענף ועל איזה הסדר יבוא במקום ההסדר הנוכחי.
חוה ראובני: אנחנו מתקדמים יפה, יש הבנות בהרבה נקודות, אבל כיוון שעוד לא סגור שום דבר אני לא רוצה להיכנס לפרטים, אבל זה נמצא במהלך של התקדמות, אבל כיוון שאנחנו בלוח הזמנים של פקיעת החקיקה הנוכחית לא עומדים  - - אנחנו מבקשים להפעיל את הפעימה הראשונה בתקווה שאת השניה כבר לא נצטרך ועוד קודם נבוא עם חקיקה לטווח ארוך יותר.
אופיר אקוניס:             ולכם יש אפשרות להאריך שלוש פעמים בשנה.
אופיר אקוניס: זו ההארכה הראשונה.
חוה ראובני:            זו הראשונה.
חוה ראובני: השר, בהסכמת שר האוצר, באישור ועדת הכלכלה של הכנסת רשאי להאריך את התקופה האמורה בסעיף קטן (א), שזה עד 31.12.2010 בתקופות נוספות שכל אחת מהן לא תעלה על שנה, ובלבד שסך כל תקופות ההארכה לא יעלה על 3 שנים.
לאה ורון:             האם ניתנים קווי שירות נוספים, למשל –בשכונות חדשות?
חוה ראובני:             החוק הקיים נותן לשר התחבורה סמכות לפתוח קווי שירות חדשים.
חוה ראובני: במקרה זה זה השר, והוא מוסמך להוסיף לרשימה שנקבעה עם תחילתו של החוק קווים נוספים, ולקבוע בתקנות את ההסדרים להגשת בקשות.
דניאל בנלולו:             מי המוסמך?
חוה ראובני:             שר התחבורה.
חוה ראובני: הוא לא עשה שימוש בסמכותו זו.
אופיר אקוניס:             אז מישהו יכול להגיד אם באמת הדבר שמתארת חוה ראובני קורה.
שמעון דהרי: זה נקרא – שינוי תוואי.
אופיר אקוניס: שינוי תוואי או הגברת תדירות.
שמעון דהרי: עקב שינויים אורבניים בכל עיר נוצר צורך דחוף להתאים את קווי השירות לאותן נקודות שמושכות קהל של נוער, במיוחד בשעות הקטנות של הלילה.
אופיר אקוניס: לא רק נוער, גם מבוגרים.
אופיר אקוניס: כל האוכלוסייה.
אופיר אקוניס: אתם פונים?
חמד עמאר:             היו פניות רשמיות לשר התחבורה, ולא קיבלתם את ה-  -
אופיר אקוניס: שואל חבר הכנסת עמאר אם המכניזם הזה עובד, אם השיטה הזו עובדת.
חוה ראובני:             הכרזה על קווים חדשים לא נעשתה.
חוה ראובני: לא היה אף מקרה - -
אופיר אקוניס: אולי לא ביקשו.
חוה ראובני: הפתרונות ניתנו – קודם כל, מבחינתנו, שירות התחבורה הציבורי הראשי הוא שירות בקווי אוטובוס וכשיש אכלוס של שכונות חדשות אנחנו מתאימים את קווי השירות באוטובוסים.
חוה ראובני: פרטים, אני מניחה, יוכל לתת פה מר גנון.
חוה ראובני: קווי שירות במוניות – לעתיים קווים קיימים עושים שינויים מסוימים בתוואי שלהם, כשזה נמצא בגבול הקו כמו שפורסם.
חוה ראובני: לשנות קווים קיימים – אין לנו סמכות.
חמד עמאר:             ולפתוח קווים חדשים?
שמעון דהרי:             אני לא מבין את ההיגיון.
שמעון דהרי: כשאוטובוס צריך לשנות תוואי – תוך 24 שעות או 48 שעות משנים לו.
שמעון דהרי: למונית שירות – כשיש צורך באמת רציני - -
דרור גנון:             רפורמה שהתקבלה בוועדת הכלכלה בשנת 2004 ונכנסה לתוקף בשנת 2005 לא מאפשרת למשרד התחבורה, זאת אומרת- לנו, לפקידות, לשנות מסלולי קווים יותר מטווח של יותר מק"מ וחצי כתוצאה משינוי כזה או אחר.
דרור גנון: כל שינוי אחר נחשב לשינוי מהותי ומחייב אותנו לשנות את הקו עצמו, מה שמחייב אותנו או להגיש הליך מכרזי או לפתוח קו חדש שיכול להיות שהמפעיל הנוכחי לא יכול להפעיל אותו.
דרור גנון: במהלך השנים האחרונות לא התקבלו בקשות באופן מסודר ולא הועברו בקשות משר התחבורה לפתיחת קווים חדשים.
דרור גנון: בעיקרון, ההליך שאנחנו מקדמים כרגע עם ארגוני המוניות לעתיד מכיל בתוכו גם פתרון לעניין הזה, במידה ונגיע להסכמה, ואני מעריך שזה יבוא גם לכאן, בוועדת הכלכלה, שיש פה פעימות כאלה ואחרות שניתן יהיה במסגרתן לשנות את קווים.
דרור גנון: צריך להבין גם שכשפונים לשר התחבורה, שר התחבורה יוצר הליך מכרזי, הבקשה נבדקת מקצועית שהיא לא חופפת, גם עם פעילויות של מפעילי תחבורה ציבורית או אפילו מפעילי מוניות אחרים, כי לא כל בקשה מתממשת מבחינה מקצועית- ורק לאחר מכן צריך להתחיל בהליך מכרזי, פתוח, ועד היום זה לא קרה.
בן בדרי:                          רציתי לציין שהוגשו בקשות לקווים חדשים.
בן בדרי: עד היום לא ניתנו.
בן בדרי: באמת, במסגרת של הדיונים החדשים שאליהם אנחנו מתכוונים להגיע עם הסכמות, יש בתוכם את המרכיב הזה של שינוי קווים וקווים חדשים.
בן בדרי: עלה הנושא, ואני מקווה שזה יתקבל - -
אופיר אקוניס:             אתם מרוצים מהתקדמות ההידברות עם משרד התחבורה?
שמעון דהרי: יש עליות, מורדות.
אופיר אקוניס: כל משא ומתן יש בו עליות ומורדות.
דניאל בנלולו:             גם בגלל שהיום יש לכם הקדמה במליאה, הדיון הזה יבוא לכאן כאשר אנחנו נתחיל לדבר בצורה הרבה יותר מסודרת, עם כל הבעיות וכל הצרות, ומנהלת הוועדה העלתה רק אחת מהסוגיות הקשות שקיימות, אבל יש באמת הידברות עם משרד התחבורה, עם הוועדה.
דניאל בנלולו: יש ועדה שהוקמה לצורך הדבר הזה, ואני מקווה מאד שהדיון יהיה הרבה יותר מורכב כאשר אנחנו נביא לפה את הארכת הרפורמה, עם השינויים שמתבקשים - -
אופיר אקוניס:             כלומר, אתה ממליץ לאשר את הבקשה.
דניאל בנלולו:          אני ממליץ, בוודאי, לאשר לעוד שנה, אבל כפי שהיועצת המשפטית וכל החברים ממשרד התחבורה פה מקווים שבדיון הבא לא נגיע לפה בשנה הבאה לפעימה השניה, אלא נגיע לפה עם תיקון החקיקה ועם כל מה שצריך,   וזה על מנת שיהיה טוב לשני הצדדים.
אופיר אקוניס:             אני מבקש ממר גנון להביא לנו – כמובן, ברגע שיהיו המסקנות, מייד להפיץ אותם לכל החברים, כדי שגם אנחנו נקרא אותם, ושנדע על מה מדובר, עוד לפני שנתכנס כאן.
אופיר אקוניס: ודאי יהיו פגישות, ועוד יציגו לנו, גם משרד התחבורה וגם הנוגעים בדבר.
לאה ורון:             מי עומד בראשות הוועדה?
דרור גונן:             אלכס לנגר.
אברהם פריד:             הטיבה להציג את הדברים הגב' ראובני כאשר דיברה על המהות של היום.
אברהם פריד: היום, למעשה, המשכיות של הרפורמה שהיתה ב-2005 שיש לה פעימות.
אברהם פריד: בין לבין, עם התמנותו של שר התחבורה החדש נוצר צורך לפתוח מחדש את כל הנושא הזה, לגבי המשכיות וכן הלאה.
אברהם פריד: לכן הוקמה ועדה שמשתתפים בה דרור, גב' ראובני ואחרים, וגם אנחנו.
אופיר אקוניס: הוועדה הוקמה רק בתקופה של השר החדש?
אברהם פריד:             בהחלט.
אברהם פריד: זה היה ביוזמתו של השר החדש.
אברהם פריד: מה שאני יכול להגיד כאן, לפחות מהתחושה שלנו – ברור שאנחנו הולכים ומגבשים, לאט לאט, אבל אני שמח שבאתי היום כדי לשמוע לפחות את הרוח הגבית שאתם נותנים, כי יש לנו מחלוקות וחילוקי דעות, אבל יכול להיות שחלק מהמחלוקות – אתם תפתרו אותן או אתם תסייעו לנו פה.
אברהם פריד: לגבי הדעה שלנו בעניין הזה של השירות – כן ולא, ועד מתי, ואם הוא צריך להתפתח או לא צריך להתפתח, שינוי או לא שינוי, וכו'.
אברהם פריד: גם לנו יש דעות שונות.
אברהם פריד: אני מציע היום קודם כל לאשר את הפעימה הזאת בלבד, ולא להיכנס בכלל לדיון.
אברהם פריד: בתקווה שאתה תנהל גם את הישיבה הבאה.
אופיר אקוניס:            את זה נדע בזמן הקרוב.
אופיר אקוניס: אני קצת מודאג מזה שאמרתם שהתבקשו קווים ולא ניתנו, ויש פה איזשהו דבר מוזר, כי המדינה התפתחה בזמן הזה, ולא יכול שהיתה סטגנציה בתחום, לא מתקבל על הדעת.
אופיר אקוניס: אפילו ראיתי מודעות שמתחו את קו 4 בצפון תל אביב - -
שמעון דהרי:                          קח את באר יעקב.
שמעון דהרי: הכפילו שם את האוכלוסייה.
שמעון דהרי: אני נותן שם שירות וראש המועצה, מר גוזלן, לוחץ עלי.
שמעון דהרי: אני אומר שבלי אישורים אני לא יכול, אבל נוצר צורך חיוני.
אופיר אקוניס:            ברור.
אופיר אקוניס: בבאר יעקב באמת היתה התפתחות עצומה, ובבניה רוויה נוספו, לדעתי, אלפי אזרחים חדשים.
אופיר אקוניס: לגבי זמן ההידברות.
אופיר אקוניס: איפה אתם עומדים?
אופיר אקוניס: בסוף הדיונים?
חוה ראובני: אני חושבת שיש איזשהו מסמך שאנחנו עמלים על הניסוח שלו, שישקף את ההבנות.
חוה ראובני: אחר כך ניכנס לתהליך של כתיבת חקיקה.
אופיר אקוניס:             אז כמה זמן?
אופיר אקוניס: אמר מר פריד בצדק שאנחנו לא רוצים להשתמש בפעימה השניה, או בסמכותנו להאריך בפעם השניה.
אופיר אקוניס: אז זה שנה, זה לא מעט.
דרור גנון: בחודשיים הקרובים אני מקווה שנגיע להבנה.
אופיר אקוניס: שלושה חודשים, זו אמירה מאד חשובה.
דרור גנון: הזזנו את האבנים הגדולות, עכשיו נשארו, אני מקווה, כמה קטנות, וזה ייגמר.
חמד עמאר:             בכל הנושא של המוניות – גם דיברנו לגבי הנתיב המהיר, כשדנו בנושא.
חמד עמאר: צריך להביא להסדר, להבין מה זה קו שירות, מה זאת מונית ספיישל, איפה נכנסים כרכב ציבורי, איפה לא נכנסים.
חמד עמאר: אנחנו נתקלים בנושא הזה הרבה.
חמד עמאר: אני חושב שמשרד התחבורה צריך לקחת על עצמו את כל הנושא של מוניות ולהגדיר בדיוק.
חמד עמאר: אנחנו בשבוע שעבר התווכחנו אם מונית ספיישל יכולה להיכנס לנתיב המהיר או לא, אם היא רכב ציבורי או לא רכב ציבורי.
חמד עמאר: חשוב מאד להסדיר את כל נושא המוניות.
יהודה בר-אור:             כל עוד אנחנו מפוקחים על ידי משרד התחבורה, וכל אגורה ואגורה שאנחנו גובים- יש לנו עליה ביקורת, ואנחנו לא יכולים לקחת איזה מחיר שאנחנו רוצים, אנחנו תחבורה ציבורית משלימה, וזו ההגדרה שצריכה להיות, כי אם רוצים להוציא אותנו מזה, שיוציאו אותנו מכל פיקוח ונהיה עצמאים איך שאנחנו רוצים, ואז אין בעיה בכלל.
יהודה בר-אור: כל עוד אנחנו תחת פיקוחם והם עומדים עלינו עם קנסות ובתי משפט וכל מי שמפקיע בשקל כבר מביאים אותו לבית המשפט – אז אנחנו תחבורה ציבורית משלימה.
יהודה בר-אור: אם זה לא יובן פה זו  תהיה המחלוקת הכי גדולה שיכולה להיות בענף המוניות.
אופיר אקוניס: אני ביקשתי בישיבה הקודמת בענייני תחבורה שתהיה הידברות אתכם.
קריאות: עוד לא פנו אלינו בינתיים.
דרור גונן:                        אז אני אעדכן -   הונחיתי על ידי המשנה למנכ"ל, מר אלכס לנגר, לפתוח בתהליך של הידברות עם הארגון של המוניות המיוחדות.
דרור גונן: אנחנו נייצר הזמנה מסודרת, נקבל מהם את שמות חברי הוועדה מטעמם ונתחיל, אני מקווה, במהלך החודש הבא, להיפגש.
דרור גונן: נקבע סדר יום - -
אופיר אקוניס:             מצוין.
אופיר אקוניס: אז אני מזכיר לכם שכל ההימצאות שלנו כאן היא בוודאי בסופו של דבר כדי לתת שירות טוב יותר לנוסע, ללקוח.
אופיר אקוניס: זה שאנחנו יושבים פה בחדר זה נחמד, זה גם חשוב, אבל בסוף יש בחוץ מי שנזקק לשירות.
אופיר אקוניס: אם אינני טועה – זו גם מדיניות הממשלה, גם מדיניות שר התחבורה – הגברת התחרות בתחבורה הציבורית בארץ לשיפור השירות לציבור.
אופיר אקוניס: הציבור גדל בארץ, השכונות גדלות, המדינה מתפתחת, וצריך לעדכן את הדברים הללו.
אופיר אקוניס: בזה אנחנו נעסוק, ואני בטוח שבסוף כולם ירוויחו מזה.
חמד עמאר:             המשק מרוויח.
חמד עמאר: במקום שייסעו יותר מכוניות.
חמד עמאר: זה גם יחסוך בחיי אדם, הכל.
סלימן בדרה:              	יש בתחבורה הציבורית  - - שנקראת – המסלול המהיר של האוטובוסים.
סלימן בדרה: למה אנחנו מקופחים בקטע הזה?
סלימן בדרה: לא יכול להיות שעל אותו נת"צ עולה אוטובוס, והנוסעים רוצים לנסוע אתנו,  ואותו אוטובוס טס - -
אופיר אקוניס: אתה מדבר על המסלול המוגבה שיש?
קריאה: המסלול של המטרונית.
קריאה: חמד עמאר:     	דווקא בוועדה האחרונה שישבנו וענה לנו הסמנכ"ל, הוא אמר שהוא ידון אתכם בנושא, ויקיים ישיבות על מנת לפתוח לכם - -
אופיר אקוניס:             על זה אתם בהידברות, לא?
אברהם פריד: זה שני נושאים שונים.
סלימן בדרה:            - - לפחות הובטחו דברים מצדו של דרור גנון לדון בנושא,  וכלום לא קרה.
שמעון דהרי:             אני רוצהלהוסיף דברים על מה שחברי ציין.
שמעון דהרי: מדובר במסה אדירה  של נושאים בכל הקריות –מנהריה, עכו והקריות, וזו תחבורה מרכזית שם.
שמעון דהרי: הוא מוביל עשרות אלפי נוסעים ביום וקטע של 1 וחצי ק"מ סגרו, משום מה, באמצע הכביש, והוא לא יכול לעצור שם, למטה.
קריאה: הוא מונית שירות.
שמעון דהרי:             מדובר בעשרות אלפי נוסעים שהוא מסיע ביום.
פריד אברהם:             בישיבה הגדולה שקיים כבודו, ישיבה שהשתתף בה גם שר התחבורה וגם המנכ"ל ובכירים אחרים במשרד התחבורה, הועלה הנושא.
פריד אברהם: אנחנו הצגנו אותו, גם אני התייחסתי אליו.
פריד אברהם: המנכ"ל, אז, הבטיח, למעשה, שיבוא בדברים ויעשה צעדים לפתור את הבעיה הספציפית הזו, שמר בדרה מציין אותה.
פריד אברהם: קרה משהו אבל זה לא התקדם.
אופיר אקוניס:             הפגישה עם המנכ"ל התקיימה?
פריד אברהם:             התקיימה, אבל לא חזרנו עם דברים.
אופיר אקוניס: אני חושב שמכיוון שכולם מסכימים שהזמן קצר, וכולנו מסכימים לגבי ההארכה הזו, אז נקרא במהירות, נצביע ונסיים.
חוה ראובני: תקנות התעברה (הארכת תקופת הרישיונות לקו שירות ולנסיעת שירות), התש"ע-2010.
חוה ראובני:             "בתוקף סמכותי לפי סעיף 14טו(ג) לפקודת התעבורה (להלן- הפקודה), בהסכמת שר האוצר ובאישור ועדת הכלכלה של הכנסת, אני מתקין תקנות אלה: תיקון סעיף 14טו לפקודה בסעיף 14טו(א) לפקודה, במקום "יום כ"ד בטבת, התשע"א (31 בדצמבר, 2010)" יבוא "יום ה' בטבת התשע"ב (31 בדצמבר 2011)".
אופיר אקוניס:             נא לא לבוא לכאן עם הארכה.
ניר ימין:             אין כוונה, לפי מה שאומרת עורכת הדין ראובני,  שההסדר הזה יחוסל כליל.
ניר ימין: אני שואל – כשהרפורמה הזו, שהתיקון הובא ב-2005, הצעת החוק הממשלתית התייחסה לכך שההסדר הזה יחול עד 2008 בלי אפשרות להאריך.
ניר ימין: הוועדה התעקשה על זה שההסדר הזמני יחול עד 2010 ולאפשר אפשרות להאריך עד שלווש שנים, כל הארכה – בשנה.
ניר ימין: ולכן, לכאורה, אם המשרד מחליט, באיזה שהוא שלב, בעקבות הדיונים שהוא מקיים, שהוא מוצא שהוא לא רוצה לקיים את קווי השירות האלה יותר, הוא פשוט לא מגיע לוועדה להאריך, ובסוף 2011 ההסדר הזה לא יחול, ומכאן נובעת החשיבות של הבקשה שלך  שיועבר העדכון לוועדה, שאם חברי כנסת אחרים ירצו להגיש את זה כהצעת חוק פרטית ולעגן את העניין הזה, בהנחה שהממשלה לא תרצה להאריך - -
אופיר אקוניס:             ברור.
אופיר אקוניס: טוב, נדמה לי שמר גנון היה אופטימי, יחסית, ודיבר על חודשיים, אז נתנו לו -  - יהיו עוד דברים לעסוק בהם, אז שלושה חודשים.
אופיר אקוניס: אנחנו בעיצומו של מושב החורף, מושב מאד ארוך, אני הייתי מציע לסיים את הדבר הזה עד סוף מרץ, אבל כמובן – להביא את הדברים אלינו.
אופיר אקוניס: תעשו את זה.
אופיר אקוניס: אתם חרוצים, ואנחנו רוצים שהדבר יגיע לפתרון.
אופיר אקוניס:                          מי בעד אישור התקנות?
אופיר אקוניס: תודה, ברוב קולות התקנות אושרו.
יצחק וקנין: על סדר-היום: הצעת חוק הטיס התש"ע-2010.
יצחק וקנין: מאז הפגרה לא דנו בחוק ואנחנו חוזרים לדון בנושא.
יצחק וקנין: בשבוע שעבר, כשאישרנו את התקנות, אמרתי שאני מקווה שעד סוף מושב החורף נסיים את החקיקה.
יצחק וקנין: אני מאוד מקווה שנסיים, בעזרת השם, אבל אני צריך הרבה עזרה מכם.
יצחק וקנין: כולי תקווה זה מה שירה.
יצחק וקנין: רבותיי, אם אתם זוכרים דילגנו על פרק ז' שהוא פרק הבטיחות.
גיורא רום: לא, כל החוק זה בטיחות.
גיורא רום: פרק ז' עוסק בחקירת תאונות, כל החוק עוסק בבטיחות.
יצחק וקנין: אני מבין שמתנהלים דיונים ביניכם לבין כל הגורמים.
גיורא רום: זה לא בינינו.
גיורא רום: מוביל את זה משרד התחבורה בראשותו של עו"ד רון חלפון, בהצטיינות רבה.
יצחק וקנין: אני מקווה שאתם מתקדמים עם הדברים, כיוון שבכל רגע אנחנו נצטרך לחזור, כי לדעתי זה הפרק המורכב ביותר.
יצחק וקנין: בכל מקרה, רבותיי, בשיחות שלי עם חלק מהגורמים הבהרתי שאנחנו ניתן להם את כל כובד המשקל, כפי שאנחנו עושים את זה בכל החקיקה ובל יחשבו שנדלג או נחפף בדברים מסוימים.
יצחק וקנין: באמת אנחנו ניתן את הדעת על הכול.
יצחק וקנין: אנחנו רוצים שבסיום החקיקה הזאת כל הגופים היושבים סביב השולחן יהיו שבעי רצון.
יצחק וקנין: אנחנו נמשיך בהקראת החוק.
יצחק וקנין: אני אתן לרננה להמשיך.
איתי עצמון: בדיון הקודם התחלנו לדון בפרק ט' לגבי העיצום הכספי.
איתי עצמון: הועלו כאן שאלות בעניין מודל קביעת הסכום הבסיסי והבנתי שעשיתם עבודה מאוד מקיפה בעניין.
איתי עצמון: כדאי שתסבירו לעבודה מה העבודה שעשיתם ומה השינויים במודל.
גיורא רום: במקרה נמצאת איתנו מצגת שאולי תעזור.
גיורא רום: אני רוצה לומר כמה מילים, כבוד היושב ראש.
גיורא רום: קודם כל אני רוצה להודות על התקנות שעברו פה בשבוע שעבר.
גיורא רום: הייתי בקהיר באותו יום ואני מבין שהם עברו אחרי לא מעט עבודה בנוגע למטוסים הנקראים מז"מים ואני רוצה להודות לוועדה.
גיורא רום: אני מצטרף לתקווה שלך שהוועדה תצליח להשלים את חוק הטייס שכולו עוסק בבטיחות, עד סוף המושב הנוכחי.
גיורא רום: פרק ט' עוסק באכיפה שלא מצריכה הנמקה, אני מקווה, בשלב הזה אפילו בקהיליית התעופה.
גיורא רום: נדרשת אכיפה, זה חלק מהתהליך השלטוני וצריך להתרגל לזה.
גיורא רום: ההבדל בין החוק שהממשלה מציעה לבין המצב הקיים היום הוא, שהממשלה מציעה הרבה יותר כלים ואפשרויות לעומת המצב דהיום.
גיורא רום: במצב דהיום אני כמנהל רת"א יש לי מעט אפשרויות ואני מהר מאוד יכול להיקלע לכך שאני נוקט באפשרויות הכי קשות ומכה בפטיש שאני לא התכוונתי להכות פה.
גיורא רום: רציתי לומר עוד דבר לעניין האכיפה.
גיורא רום: כלי האכיפה גדולתם ועצמתם היא בעצם קיומם ולא בגלל שמשתמשים בהם.
גיורא רום: זה כמו בנשק של צבא.
גיורא רום: עוצמתו היא בעצם קיומו ולא בשימוש.
גיורא רום: אם צריך להשתמש זה מצב לא טוב ורת"א רוצה להגיע לזה שנצטרך להשתמש באכיפה כמה שפחות.
גיורא רום: אני מזכיר לך שסנהדרין היתה גוזרת מיטה פעם ב-70 שנה.
יצחק וקנין: ואף על פי כן היתה נקראת קטלנית.
גיורא רום: אני לא אומר שאני הסנהדרין אבל אכיפה זאת לא מטרתה של רת"א.
גיורא רום: יצירת הכלים זה מה שמתחייב.
גיורא רום: כפי שציין היועץ המשפטי, אנחנו נתנו את דעתנו לסוגיית הסכומים שהולכים להופיע בעיצומים הכספיים של הפרק הזה.
גיורא רום: יש לפני את הספר הזה.
גיורא רום: הספר הזה הוא, כביכול, פרק ט' של ה-FAA.
גיורא רום: הוא גדול בערך פי 300 מהפרק שלנו.
גיורא רום: קראנו אותו בעיון רב ובפירוט רב כדי להיעזר, בין השאר, בו, בבואנו להציע את המודל הזה.